995 


02001051702950008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 105 

17 Φεβρουάριου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι προϋποθέσεις και διαδικασία απαλλαγής από το 
Φ.Π.Α. της αγορύς στο εσωτερικό της χώρας, της 
εισαγωγής και της ενδοκοινοτικής απόκτησης αγα¬ 
θών που πραγματοποιούν τα «Καταστήματα Αφορο¬ 
λόγητων Ειδών» Α.Ε. με προορισμό την παράδοσή 
τους χωρίς φόρο σε ταξιδιώτες που μεταβαίνουν σε 
άλλο Κράτος Μέλος της Ευρωπαϊκής Ένωσης ή σε 
τρίτη χώρα καθώς και των υπηρεσιών που συνδέο¬ 
νται άμεσα με τις πράξεις αυτές . 1 

Ανασυγκρότηση της Επιτροπής Μητρώου Εργοληπτι¬ 
κών Επιχειρήσεων (ΜΕΕΠ) . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1013633/8911/1807/0014 ΠΟΛ 1029 (1) 

Όροι προϋποθέσεις και διαδικασία απαλλαγής από το 
Φ.Π.Α. της αγοράς στο εσωτερικό της χώρας, της εισα¬ 
γωγής και της ενδοκοινοτικής απόκτησης αγαθών που 
πραγματοποιούν τα «Καταστήματα Αφορολόγητων Ει¬ 
δών» Α.Ε. με προορισμό την παράδοσή τους χωρίς 
φόρο σε ταξιδιώτες που μεταβαίνουν σε άλλο Κράτος 
Μέλος της Ευρωπαϊκής Ένωσης ή σε τρίτη χώρα κα¬ 
θώς και των υπηρεσιών που συνδέονται άμεσα με τις 
πράξεις αυτές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86, (ΦΕΚ 125/ 
Α/21.8.86) όπως ισχύουν: 

α) της περίπτωσης ζ της παραγράφου 1 και της παρα¬ 
γράφου 2 του άρθρου 20. 

β) της περίπτωσης δ της παραγράφου 1 και της παρα¬ 
γράφου 2 του άρθρου 22α. 
γ) του άρθρου 22γ. 

δ) της περίπτωσης γ' της παραγράφου 2 του άρθρου 23. 
ε) της περίπτωσης γ' της παραγράφου 1 και της παρα¬ 
γράφου 7 του άρθρου 27. 
στ) του άρθρου 48. 
ε) της παραγράφου 3 του άρθρου 58. 

2. Τις κατωτέρω διατάξεις του Ν. 1402/83 (ΦΕΚ 164/ 
Α/18.11.83) όπως ισχύουν: 


α) των παραγράφων 1 και 2 του άρθρου 20. 

β) της παραγράφου 1 του άρθρου 64. 

3. Τις κατωτέρω διατάξεις της Οδηγίας 77/388/ΕΟΚ, 
όπως ισχύουν: 

α) της παραγράφου 2 του άρθρου 16. 

β) του άρθρου 28ια. 

4. Τις διατάξεις του Π.Δ. 86/1979 (ΦΕΚ Α17/31.1.79) 
«περί συστάσεως ιδιορρύθμου Ανωνύμου Εταιρείας για 
την εκμετάλλευσή καταστημάτων πώλησης αφορολογή¬ 
των και αδασμολογήτων ειδών και εγκαταστάσεως και λει¬ 
τουργίας τούτων εις τα σημεία εξόδου επιβατών εξωτερι¬ 
κού». 

5. Τις διατάξεις του Π.Δ. 158/86 (ΦΕΚ 60Α/86) και ειδι¬ 
κότερα την παράγραφο 2 του άρθρου 1 που αντικατέ¬ 
στησε την παράγραφο 2 του άρθρου 15 του Π.Δ. 86/79. 

6. Το γεγονός άτι στις 25.5.93 η Ελληνική Διοίκηση 
έλαβε την έγκριση από τη Συμβουλευτική Επιτροπή 
Φ.Π.Α. του άρθρου 29 της οδηγίας 77/388/ΕΟΚ, όπως 
ισχύει, για την εφαρμογή της απαλλαγής που ορίζεται από 
τις διατάξεις της παραγρ. 2 του άρθρου 16 της ίδιας οδη¬ 
γίας, με την οποία έχει εναρμονισθεί η ελληνική νομοθε¬ 
σία και ειδικότερα με τις διατάξεις της περίπτωσης ζ της 
παραγράφου 1 του άρθρου 20 και της περίπτ. δ' της πα- 
ραγρ. 1 του άρθρου 22α του Ν. 1642/86, όπως ισχύει, σε 
συνδυασμό με την Α.Υ.Ο. 1103551 /8478/Α0014/ΠΟΛ. 
1262/2.8.93. 

7. Την αριθμ. 1061 291/5484/1124/Α0014/ΠΟΛ. 
1134/27.5.94 Α.Υ.Ο. σχετικά με τα ισχύοντα από 
1.4.1994 όρια απαλλασσομένων πωλήσεων αγαθών από 
τα ΚΑΕ προς ταξιδιώτες οι οποίοι μεταβαίνουν σε άλλο 
κράτος μέλος. 

8. Την υπ' αριθμ. 1026431 /268/0006Α/94 Απόφαση 
του Υπουργού Οικονομικών περί αναθέσεως αρμοδιοτή¬ 
των στους Υφυπουργούς Οικονομικών, 

9. Το γεγονός ότι η απόφαση αυτή δεν συνεπάγει δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Καθορίζουμε τους όρους, τις προϋποθέσεις και τη δια¬ 
δικασία απαλλαγής από το Φ.Π.Α. της απόκτησης αγαθών 
που προορίζονται για παράδοση από τα «Καταστήματα 
Αφορολογήτων Ειδών» Α.Ε. σε ταξιδιώτες που μεταβαί¬ 
νουν σε άλλο κράτος μέλος της Ευρωπαϊκής Ένωσης ή σε 
τρίτη χώρα, καθώς και των υπηρεσιών που συνδέονται 

άμεσα με τις πράξεις αυτές, σύμφωνα με τα επόμενα άρ¬ 
θρα. 

Άρθρο 1 

Απαλλαγή από το Φ.Π.Α. της αγοράς και της εισαγωγής 
αγαθών που προορίζονται να πωληθοΰν από τα Κ.Α.Ε. 
Α.Ε., καθώς και των υπηρεσιών που συνδέονται άμεσα με 
τις πράξεις αυτές. 

1. Απαλλάσσονται από τον φόρο προστιθέμενης αξίας: 
α) οι αγορές αγαθών από το εσωτερικό της χώρας, 
β) οι εισαγωγές αγαθών, 

γ) οι ενδοκοινοτικές αποκτήσεις αγαθών, που πραγμα¬ 
τοποιεί η ιδιόρρυθμη Ανώνυμη Εταιρεία «Καταστήματα 
Αφορολογήτων Ειδών Α.Ε.» (Π.Δ. 86/79), εφόσον τα 
αγαθά αυτά προορίζονται να παραδοθούν από τα κατα¬ 
στήματα της εταιρείας χωρίς φόρο - και στα όρια που ορί¬ 
ζονται κάθε φορά από τις ισχύουσες υπουργικές αποφά¬ 
σεις - σε ταξιδιώτες που μεταβαίνουν σε άλλο κράτος, μέ¬ 
λος της Ευρωπαϊκής Ένωσης ή σε τρίτη χώρα και μεταφέ- 
ρονται στις προσωπικές αποσκευές των ταξιδιωτών καθώς 
και 

δ) οι λήψεις υπηρεσιών που συνδέονται άμεσα με τις 
παραδόσεις αφορολογήτων αγαθών σε ταξιδιώτες. 

Η συνολική αξία των παραπάνω πράξεων που μπορούν 
να πραγματοποιηθούν με απαλλαγή από τον Φ.Π.Α. ια μια 
δωδεκάμηνη διαχειριστική περίοδο δεν μπορεί να υπερβε! 
την συνολική αξία των αφορολόγητων παραδόσεων αγα¬ 
θών σε ταξιδιώτες που.πραγματοποίησαν τα «Καταστή¬ 
ματα αφορολογήτων ειδών» Α.Ε. («Κ.Α.Ε.» Α.Ε.) κατά την 
προηγούμενη της αίτησης δωδεκάμηνη διαχειριστική πε¬ 
ρίοδο. 

2. Για τον υπολογισμό του ορίου της απαλλαγής λαμβά- 
νονται υπόψη τα καθαρά ποσά μετά την αφαίρεση των 
επιστροφών και εκπτώσεων - των αφορολόγητων πωλή- 
σεων όπως αυτές προκύπτουν από τις δηλώσεις απόδο¬ 
σης δικαιωμάτων (άρθρο 15, Π.Δ. 66/79) που έχουν υπο¬ 
βάλλει τα «Κ.Α.Ε.» Α.Ε. στην αρμόδια Δ.Ο.Υ. για τις πωλή- 
σεις που πραγματοποίησαν, κατά την προηγούμενη της 
αίτησης δωδεκάμηνη διαχειριστική περίοδο. 

Το ποσό του πιστωτικού τιμολογίου που εκδίδει ο προ¬ 
μηθευτής προς την «Κ.Α.Ε.» Α.Ε. και αφορά πράξη για την 
οποία έχει ασκηθεί το δικαίωμα απαλλαγής μέσα στην ίδια 
δωδεκάμηνη διαχειριστική περίοδο, σύμφωνα με την πα¬ 
ρούσα απόφαση, προστίθεται στο όριο απαλλαγής που 
αναγράφεται στο «Διπλότυπο Δελτίο Απαλλαγής από τον 
Φ.Π.Α. των Κ.Α.Ε. Α.Ε.». 

Αρθρο 2 

Διαδικασία Απαλλαγής 

1. Για την εφαρμογή των διατάξεων του άρθρου 1 της 
παρούσας απόφασης, τα «Κ.Α.Ε.» Α.Ε. υποχρεούνται: 

α) Να υποβάλλουν στην αρμόδια Δ.Ο.Υ. που υπάγεται η 
έδρα της επιχείρησης, έντυπη αίτηση, όπως στο υπό¬ 
δειγμα Νο 1, για τη θεώρηση «Διπλότυπου Δελτίου Απαλ¬ 
λαγής από το Φ.Π.Α. των Καταστημάτων Αφορολογήτων 
ΕιδώνΆ.Ε.». 

Με την αίτηαη αυτή θα συνυποβάλλεται συγκεντρωτική 
κατάσταση στην οποία θα αναφέρονται τα στοιχεία των 
δηλώσεων απάδοσης δικαιωμάτων (Π.Δ. 86/79, άρθρο 
15) που έχουν υποβληθεί στην αρμόδια Δ.Ο.Υ. και αφο¬ 
ρούν τις πωλήσεις της προηγούμενης της αίτησης δωδε¬ 
κάμηνης διαχειριστικής περιόδου, κατά τρόπο ώστε από 


την κατάσταση αυτή να προκύπτει το συνολικά ποσά των 
καθαρών αφορολογήτων πωλήσεων - μετά την αφαίρεση 
των επιστροφών και των εκπτώσεων - που πραγματοποίη¬ 
σαν κατά την προηγούμενη δωδεκάμηνη διαχειριστική πε¬ 
ρίοδο. 

Σε περίπτωση θεώρησης σειρών «Διπλοτύπων Δελτίων 
Απαλλαγής από τον Φ.Π.Α. των Κ.Α.Ε. Α.Ε.» στην έντυπη 
αίτηση θα πρέπει να αναγράφονται αναλυτικό τα διακρι¬ 
τικά, η αρίθμηση των σειρών άπως και η εγκατάσταση για 
την οποία θα χρησιμοποιηθεί κάθε σειρά. 

β) Να προσκομίζουν μαζί με την αίτηση για τη θέωρηση 
το «Διπλότυπο Δελτίο Απαλλαγής από το Φ.Π.Α. των Κα¬ 
ταστημάτων Αφορολογήτων Ειδών Α.Ε.» χρώματος 
κίτρινου, όπως το υπόδειγμα Νο 2 που επισυνάπτεται 
στην πα¬ 

ρούσα. 

Παρέχεται η ευχέρεια, λόγω της ιδιαίτερης φύσης των 
εργασιών της επιχείρησης, να χρησιμοποιεί συγχρόνως 
διακεκριμένα στελέχη (σειρές) «Διπλοτύπων Δελτίων 
Απαλλαγής από το Φ.Π.Α. των Κ.Α.Ε. Α.Ε.» με τις εξής 
προϋποθέσεις: 

I) Για κάθε εγκατάσταση μπορεί να χρησιμοποιείται 
μόνο μία σειρά και ο αριθμός των σειρών δεν μπορεί να 
υπερβαίνει το σύνολο του αριθμού των εγκαταστάσεων 
(έδρα και υποκαταστήματα) που βρίσκονται σε λειτουργία 
τη συγκεκριμένη διαχειριστική περίοδο. 

ϋ) Κάθε σειρά θα φέρει ως διακριτικό, τον μηχανογρα¬ 
φημένο κωδικό που τηρεί η επιχείρηση για την οικεία 
εγκατάσταση την οποία αφορά η συγκεκριμένη σειρά, 
ενιαία αρίθμηση για ολόκληρη τη διαχειριστική περίοδο 
που ισχύει και σε κάθε σειρά αναγράφεται μαζί με τα στοι¬ 
χεία του αϊτούντος και η εγκατάσταση για την οποία θα 
χρησιμοποιηθεί (π.χ. σειρά 03 για το Κατάστημα του Ανα¬ 
τολικού Αερολιμένα Αθηνών). 

ίϋ) Το ποσό του ορίου της απαλλαγής που αναγράφεται 
σε κάθε σειρά μπορεί να καθορισθεί από την αιτούσα επι¬ 
χείρηση με την προϋπόθεση ότι το συνολικό άθροισμα των 
ποσών των ορίων απαλλαγής όλων των σειρών δεν υπερ¬ 
βαίνει το συνολικό ποσό απαλλαγής που χορηγήθηκε από 
την αρμόδια Δ.Ο.Υ. για τη συγκεκριμένη διαχειριστική πε¬ 
ρίοδο. 

Ιν) Τα «Κ.Α.Ε.» Α.Ε. κατά τη διάρκεια μιας διαχειριστικής 
περιόδου έχουν δικαίωμα μετά από υποβολή έγγραφης αί¬ 
τησης και έγκριση αυτής από την αρμόδια Δ.Ο.Υ. να μετα¬ 
φέρουν ποσό ορίου απαλλαγής, που δεν έχει χρησιμοποι¬ 
ηθεί, από μία σειρά οε κάποια άλλη. Στην αίτηση θα πρέ¬ 
πει να αναφέρονται τα στοιχεία των σειρών και το μεταφε- 
ρόμενο ποσό. Μετά την έγκριση της αίτησης, τα «Κ.Α.Ε.» 
Α.Ε. υποχρεούνται να αναγράψουν στις σειρές στις οποίες 
μεταβάλλεται το όριο απαλλαγής, τον αριθμό μεταβολής 
που τους γνωστοποιήθηκε από την αρμόδια Δ.Ο.Υ. και το 
μεταφερόμενο ποσό, προστιθέμενο ή αφαιρούμενο, κατά 
περίπτωση, στο αρχικό ποσό απαλλαγής κάθε σειράς. 

Ο Προϊστάμενος της Δ.Ο.Υ. αφού ελέγξει ότι η, κατά τα 
ανωτέρω, μεταφορά μέρους ορίου απαλλαγής δεν μετα¬ 
βάλλει το συνολικό αρχικά ποσό του ορίου απαλλαγής, 
σύμφωνα με την παράγραφο 2 του άρθρου 1 της παρού¬ 
σας απόφασης, καταχωρεί την μεταβολή στο Βιβλίο Μη¬ 
τρώου με αύξοντα αριθμό, γνωρίζοντάς τον και στα 
«Κ.Α.Ε.» Α.Ε., προκειμένου να τον αναγράψουν επί των 
σχετικών διπλοτύπων. 

Η θεώρηση των «Διπλοτύπων Δελτίων Απαλλαγής από 
το Φ.Γ1.Α. των Κ.Α.Ε. ΑΕ.» γίνεται μόνο από το τμήμα του 

Κ.Β.Σ. με έγγραφη σύμφωνη γνώμη του Προϊσταμένου 
της Δ.Ο.Υ., στην οποία υπάγεται η έδρα της επιχείρη¬ 
σης. 

Το Διπλότυπο Δελτίο Απαλλαγής πρέπει να φέρει ενιαία 
αρίθμηση για ολόκληρη τη διαχειριστική περίοδο που 
ισχύει. Τυχόν δελτία που δέν χρησιμοποιήθηκαν κατά την 
περίοδο αυτή δεν μπορούν να χρησιμοποιηθούν σε επό¬ 
μενη περίοδο και προσκομίζονται στην αρμόδια Δ.Ο.Υ. για 
ακύρωση κατά τη θεώρηση νέων διπλοτύπων. 

γ) Να υποβάλλει στην αρμόδια Δ.Ο.Υ. κατάσταση στην 
οποία θα αναγράφονται: 

- τα στοιχεία των προμηθευτών των αγαθών και υπηρε¬ 
σιών, ο συνολικός αρθμός και η συνολική αξία των φορο¬ 
λογικών στοιχείων που εκδόθηκαν χωρίς φόρο κατά προ¬ 
μηθευτή. 

- η αξία των εισαγωγών που πραγματοποίησαν χωρίς 
φόρο και τα στοιχεία της αρμόδιας τελωνειακης αρχής 
μέσω της οποίας πραγματοποιήθηκαν οι εισαγωγές αυ¬ 
τές. 

Η κατάσταση αυτή συνυποβάλλεται με την εκκαθαρι¬ 
στική δήλωση Φ.Π.Α. της οικείας διαχειριστικής περιό¬ 
δου. 

2. Ο Προϊστάμενος της Δ.Ο.Υ. ή ο υπάλληλος που ορί¬ 
ζεται από αυτόν, αφού ελέγξει την ακρίβεια των στοιχείων 
που αναγράφονται στο «Διπλότυπο Δελτίο Απαλλαγής από 
το Φ.Π.Α. των Κ.Α.Ε. Α.Ε.» καταχωρεί την αίτηση κατ' αύ- 
ξοντα αριθμό σε ειδικό βιβλίο - μητρώο, όπως το υπό¬ 
δειγμα Νο 3 που επισυνάπτεται στην παρούσα απόφαση 
αναγράφει τον αριθμό αυτό καθώς και το ποσό του ορίου 
στα αντίτυπα του δελτίου και προβαίνει στη θεώρηση και 
άμεση παράδοση αυτού στον ενδιαφερόμενο για να τύχει 
απαλλαγής. Η θεώρηση ενεργείται με διάτρηση και επιση- 
μειωματική πράξη στην τελευταία σελίδα κάθε μπλοκ. 

Άρθρο 3 

Υποχρεώσεις των ενδιαφερομένων - 
Κυρώσεις 

Για την πραγματοποίηση της απαλλαγής που προ βλέπε¬ 
ται από τις διατάξεις του άρθρου 1 της παρούσας απόφα¬ 
σης, ακολουθείται η παρακάτω διαδικασία: 

1. Τα «Κ.Α.Ε.» Α.Ε. συμπληρώνουν στα δύο αντίτυπα 
του «Διπλότυπου Δελτίου Απαλλαγής από το Φ.Π.Α. των 
Κ.Α.Ε. Α.Ε.» τα πλήρη στοιχεία του προμηθευτή, του πα- 
ρέχοντος την υπηρεσία ή της αρμόδιας τελωνειακής αρ¬ 
χής, όπως αυτά ορίζονται από τις διατάξεις του Κ.Β.Σ. και 
της τελωνειακής νομοθεσίας αντίστοιχα. 

Η εκάστοτε συνολική αξία κάθε συναλλαγής για την 
οποία ζητείται απαλλαγή, συναθροίζεται με την αξία των 
προηγουμένων απαλλαγών στην ίδια διαχειριστική πε¬ 
ρίοδο και το άθροισμα που προκύπτει αφαιρείται από το 
αρχικό όριο απαλλαγής που ορίσθηκε από την αρμόδια 
Δ.Ο.Υ. 

Το «Διπλότυπο Δελτίο Απαλλαγής από το Φ.Π.Α. των 
Κ.Α.Ε. Α.Ε.» αφού συμπληρωθεί, σύμφωνα με τα προανα- 
φερόμενα, υπογράφεται και στα δύο αντίτυπα από την 
επιχείρηση. Το πρωτότυπο παραδίδεται ή αποστέλλεται 
στον προμηθευτή των αγαθών, εντός τριάντα (30) ημερών 
από την έκδοση, από τον προμηθευτή, του οικείου φορο¬ 
λογικού στοιχείου, κατά τις διατάξεις του Κ.Β.Σ., χωρίς το 
Φ.Π.Α. που αναλογεί για την οριστικοποίηση της απαλλα¬ 
γής 

Το «Διπλότυπο Δελτίο Απαλλαγής από το Φ.Π.Α. των 


Κ.Α.Ε. Α.Ε.» εκδίδεται το αργότερο μέχρι την έκδοση του 
φορολογικού στοιχείου από τον προμηθευτή. 

Σε περίπτωση εισαγωγής, το πρωτότυπο του «Διπλοτύ¬ 
που Δελτίου Απαλλαγής από το Φ,.Π.Α. των Κ.Α.Ε. Α.Ε.» 
παραδίδεται ή αποστέλλεται στην αρμόδια για το τελωνι¬ 
σμό των αγαθών, τελωνειακή αρχή, πριν από τον τελωνι¬ 
σμό των αγαθών. 

2. Σε περίπτωση χρησιμοποίησης του «Διπλοτύπου Δελ¬ 
τίου Απαλλαγής από το Φ.Π.Α. των Κ.Α.Ε. Α.Ε.», 

α) από άλλο πρόσωπο, εκτός της δικαιούχου της απαλ¬ 
λαγής Κ.Α.Ε. Α.Ε.». 

β) για την απαλλαγή από το Φ.Π.Α. των πράξεων του άρ¬ 
θρου 1 της παρούσας απόφασης, ενώ τα αγαθά διατέθη¬ 
καν σε άλλες πράξεις, εκτός της αφορολόγητης πώλησης 
σε ταξιδιώτες. 

γ) για την πραγματοποίηση πράξεων αποκτήσεων από 
το εσωτερικό της χώρας, εισαγωγής ή ενδοκοινοτικής 
απόκτησης αγαθών και για την λήψη των άμεσα συνδεο- 
μένων με την παράδοση των αγαθών υπηρεσιών, καθ’ 
υπέρβαση του ορίου της απαλλαγής, και για κάθε πράξη 
που υπερβαίνει το όριο απαλλαγής, επιβάλλονται οι κυρώ¬ 
σεις που προβλέπονται από την παραγρ. 1 του άρθρου 48 
του Ν. 1642/86. 

Άρθρο 4 

Υποχρεώσεις του προμηθευτή - 
Ενέργειες των Τελωνειακών Αρχών 

1.0 προμηθευτής των αγαθών ή αυτός που παρέχει τις 
υπηρεσίες στο εσωτερικό της χώρας υποχρεούται: 

α) στο προβλεπόμενο από τις διατάξεις του Κ.Β.Σ. φο¬ 
ρολογικό στοιχείο που εκδίδει προς τα «Κ.Α.Ε.» Α.Ε. για τη 
συγκεκριμένη συναλλαγή να αναγράφει την ένδειξη 
«ΑΠΑΛΛΑΓΗ ΑΠΟ ΤΟ Φ.Π.Α. ως Α.Υ.Ο. αριθ. 1013633/ 
8911 /1807/0014». Στο στέλεχος του φορολογικού αυτού 
στοιχείου να επισυνάπτει το πρωτότυπο του «Διπλοτύπου 
Δελτίου Απαλλαγής από το Φ.Π.Α. των ΚΆ.Ε. Α.Ε.» ως 
μοναδικό δικαιολογητικό για τη μη χρέωση του φόρου που 
αναλογεί. 

β) στις περιπτώσεις που μέσα σε τριάντα (30) ημέρες 
από την έκδοση του οικείου φορολογικού στοιχείου δεν 
προσκομισθεί από τον αγοραστή στον προμηθευτή των 
αγαθών ή των υπηρεσιών το πρωτότυπο του παραπάνω Δι¬ 
πλότυπου Δελτίου απαλλαγής, ο προμηθευτής να εκδίδει 
ουμπληρωματκό τιμολόγιο και να χρεώνει το Φ.Π.Α. που 
αναλογεί στην συνολική αξία του φορολογικού στοιχείου 
που εξέδωσε χωρίς φάρο προς τα «Κ.Α.Ε.» Α.Ε. σύμφωνα 
με τις διατάξεις της παρούσας απόφασης. 

γ) να συνυποβάλλει, στην αρμόδια για τη φορολογία του 
Δ.Ο.Υ., με την εκκαθαριστική δήλωση Φ.Π.Α. της οικείας 
διαχειριστικής περιόδου, συγκεντρωτική ετήσια κατά¬ 
σταση στην οποία να αναγράφει τον συνολικά αριθμό και 
την συνολική αξία των στοιχείων που εξέδωσε προς τα 
«Κ.Α.Ε.» Α.Ε. με απαλλαγή από τον Φ.Π.Α., σύμφωνα με 
τα οριζόμενα από τις διατάξεις της παρούσας απόφα¬ 
σης. 

2. Η αρμόδια για την εισαγωγή των αγαθών τελωνειακή 

αρχή: 

α) εκδίδει το οικείο παραστατικό εισαγωγής, χωρίς να 
εισπράττει Φ.Π.Α., αναγράφοντας σ’ αυτά την ένδειξη: 

«ΑΠΑΛΛΑΓΗ ΑΠΟ ΤΟΝ Φ.Π.Α. ως Α.Υ.Ο. αριθμ.» και 

προσαρτά στο εν λόγω παραστατικό το πρωτότυπο του 
«Διπλοτύπου Δελτίου απαλλαγής από τον Φ.Π.Α. των 
Κ.Α.Ε. Α.Ε.», 

β) αναγράφει στο πρωτότυπο του παραπάνω Διπλοτύ¬ 
που Δελτίου Απαλλαγής, ως αξίας της εισαγωγής, τη φο¬ 
ρολογητέα αξία των αγαθών, όπως αυτή διαμορφώνεται 
σύμφωνα με τις διατάξεις του άρθρου 16 του Ν. 1642/8Θ, 
όπως ισχύει. 

Αρθρο 5 

Στέρηση δικαιώματος άμεσης απαλλαγής 

1. Τα «Κ.Α.Ε.» Α.Ε. στερούνται του δικαιώματος άμεσης 
απαλλαγής της απόφασης αυτής στην περίπτωση που: 

α) κατά την τρέχουσα ή τις τρεις (3) προηγούμενες εκεί¬ 
νης που αφορά η αίτηση διαχειριστικές περιόδους ή σε μία 
από αυτές έχουν υποπέσει σε φορολογικές παραβάσεις 
που επισύρουν την εφαρμογή των διατάξεων τηςπαρα- 
γράφου 3 του άρθρου 48 του Ν. 1642/66, καθώς και κάθε 
άλλη παράβαση για την οποία, τα εκδιδάμενα στοιχεία ή τα 
τηρούμενα βιβλία κρίνονται ανακριβή, σύμφωνα με τις δια¬ 
τάξεις του Κ.Β,Σ. 

Τυχόν «Διπλότυπα Δελτία Απαλλαγής από το Φ.Π.Α. 
των Κ.Α.Ε. Α.Ε» που έχουν χορηγηθεί, ανακαλούνται και 
ακυρώνονται αμέσως μετά τη διαπίστωση των παραβά¬ 
σεων αυτών κατά τις ως άνω χρήσεις ή κατά την τρέχουσα 
διαχειριστική περίοδο. 

Οι διατάξεις της περίπτωσης αυτής, δεν εφαρμόζονται 
όταν οι παραπάνω παραβάσεις δεν επιδρούν επί του κύ¬ 
ρους των βιβλίων και ο οφειλόμενος συνολικά φόρος δεν 
υπερβαίνει το ποσό των δραχμών εκατό χιλιάδων 
< 100 . 000 ). 

β) πραγματοποιούν αγορές στο εσωτερικό της χώρας, 
εισαγωγές και ενδοκοινοτικές αποκτήσεις αγαθών καθώς 
και για τις υπηρεσίες που λαμβάνουν, πέραν του ορίου 
απαλλαγής, το οποίο ορίζεται από το άρθρο 1 της παρού¬ 
σας απόφασης. 

Ο φόρος προστιθέμενης αξίας με τον οποίο επιβαρύνο¬ 
νται οι πράξεις που πραγματοποιούνται πέραν του ως άνω 


ορίου απαλλαγής, δύναται να επιστραφεί με τις προϋπο¬ 
θέσεις και τη διαδικασία που ορίζεται με την αριθμ. 
1031790/2051/575/ΠΟΛ. 1078/1991 Α.Υ.Ο. 

2. Για την εφαρμογή των διατάξεων της προηγουμένης 
παραγράφου η αρμόδια Τελωνειακή Αρχή ενημερώνει 
άμεσα την αρμόδια για τη φορολογία των «Κ.Α.Ε. Α.Ε.» 
Δ.Ο.Υ για τυχόν διαπιστούμενη παραβάση του Τελωνεια¬ 
κού Κώδικα εφόσον συντρέχει το αδίκημα της λαθρεμπο¬ 
ρίας. 

3. Για την εφαρμογή των διατάξεων του άρθρου αυτού 
αρκεί η διαπίστωση και μόνο της σχετικής παράβασης, χω¬ 
ρίς να απαιτείται και η οριστικοποίησή της. 

'Αρθρο 6 
Ενέργειες Δ.Ο.Υ. 

Οι Δ.Ο.Υ. αποστέλλουν σε ειδικό δέμα τις καταστάσεις 
της περίπτωσης γ’ της παραγράφου 4 του άρθρου 2 και 
της περίπτωσης γ' της παραγράφου 1 του άρθρου 4 της 
παρούσας απόασης στην 32η Διεύθυνση του ΚΕ.Π.Υ.Ο. 
εντός του δεύτερου δεκαπενθήμερου του μηνός ΜαΤου 
κάθε έτους, προκειμένου να τύχουν μηχανογραφικής επε¬ 
ξεργασίας. 

'Αρθρο 7 

Κατάργηση διατάξεων - Έναρξη ισχύος 

Από την έναρξη ισχύος της παρούσας απόφασης παύ¬ 
ουν να ιοχύουν οι διατάξεις της οριθ. Τ2043/87/00019/ 
22.3.93 Α.Υ.Ο. κατά το μέρος που ορίζουν διαδικασία που 
ρυθμίζεται με την παρούσα απόφαση. 

Η απόφαση αυτή, που ισχύει από 1 ης Ιανουαρίου 1995, 
να δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1995 

ο ΥΦΥΠΟΥΡΓΟΙ 

ΔΗ Μ. ΙΊΕΟΡΓ ΑΚΟΠΟΥΛΟΣ 

(Ατελώς) 


ΥΠΟΑΕΤΓΜΑ_1 


ΑΙΤΗΣΗ 


Προς τη Δ . Ο . Υ . 


Επώνυμο Π Επωνυμία 


Διεύθυνση 

ΑΦΜ/ΦΠΑ: 


Αντοκείμενο Εργασιών: 


♦ 


Υποβάλλουμε σειρές μπλόκ "Διπλοτύ¬ 
που Δελτίου Απαλλγής από το Φ.Π.Α. 
των Κ.Α.Ε. Α.Ε." για θεώρηση και 
σας παρακαλούμε να εγκρίνετε, για 
την τρέχουσα διαχειριστική περίοδο 
την αγορά και εισαγωγή αγαθών καθώς 
και τη λήψη υπηρεσιών, χωρίς κατα¬ 
βολή του Φ.Π.Α. που αναλογεί μέχρι 
του ποσού των δραχμών. 


0 £ Η Α: 


θεώρηση "Διπλότυπου Δελτίου Απαλλαγής 
από το Φ.ΙΙ.Α. των Κ.Α.Ε, Α.Ε." αγοράς 
η εισαγωγής αγαθών ή λήψης υπηρεσιών" 


το οποίο αποτελεί το συνολικό ύψος 
των αφορολογήτων πωλήαεων μας προς 
ταξιδιώτες, όπως σναφέρονται στη συ 
νημμένη αναλυτική κατάσταση, που 
πραγματοποιήσαμε κατά την προη¬ 
γούμενη διαχειριστική περίοδο. 

Όπως προκύπτει και απΟ τα συνημ¬ 
μένα δικαιολογητικώ, πληρούνται 
οι προϋποθέσεις για τη χορήγηση της 
απαλλαγής, σύμφωνα με τα οριζόμενα 

στην αριθ. 

Απόψαση του Υπουργού Οικονομικών. 
Κατόπιν των ανωτέρω, παρακαλώ για 
τη θεώρηση του παραπάνω δελτίου. 


ΕΓΚΑΤΑΣΤΑΣΗ 

Α/Α σειράς 

Αρίθμηση σειρών 

Ποσό οοϊσυ .... 



από....έως. 

Απαλλαγής ανά σειρά 



















Ημερομηνία: 


Ο Αϊτών 


1 Αναλυτική κατάσταση δηλώσεων απόδοσης 
δικαιωμάτων (Π.Δ.86/79 4ρθ.Ι5) προηγού¬ 
μενης διαχειριστικής περιόδου. 

ΥΠΩΔΕΙΓΜΑ 2 

Αριθ . Βιβλίου Μητρώου:. 

Αριθ.Μεταβολής Βιβλίου Μητρώου 


_ΣΤΟΙΧΕΙΑ ΔΙΚΑΙΟΥΧΟΥ 

Α-Φ.Μ. .Αρμόδια ΔΟΥ 

ΟΝΟΜΑΤΕΠΩΝΥΜΟ 

Ή ΕΠΩΝΥΜΙΑ . 

ΑΝΤΙΚΕΙΜΕΝΟ ΕΡΓΑΣΙΩΝ. 

ΟΛΟΣ .!.’’αΡΙΘ 

ΤΑΧ . ΚΩΑ. ΠΟΛΗ . . 

ΕΓΚΑΤΑΣΤΑΣΗ. 


Δ35ΛΤ3:<? α παλλαγής; αττο το φ.ττ.α. 
■ ΤΟΝ Κ^ΤΑ^ΤΗΜΑ ΤΟΝ ΑΦΟΡΟ ΛΟΓΗΤΩΝ ΕΙΔΩΝ Α. ΕI 

ί Α. Υ-0.) 


&-Σ ΤΟΙΧΕΙΑ ΠΡΟΜΗΘΕΥΤΗ Ή ΤΕΛΩΝΕΙΟΥ 

Προς τ.·. 

Επάγγελμα;. 


Λ-Ο.Υ. ..ΟΔΟΣ: 

ΑΡΙΘ . :. ΠΟΛΗ: . 


ΑΦΜ/ΦΠΑ: . 

Όριο απαλλαγής Δρχ.* 

Πλέον/με Ιον μεταφερόμενο 
ποσό απαλ/γής από τη σειρά 

Δρχ. Δρχ. 

Συνολικό ποσό απαλλαγής 

προηγουμένων συναλλαγών Δρχ. 

Με Ιον επιστροφές/εκπτώσεις Δρχ... 

Πλέον ποσό παρούσας συναλλαγής 
(α/α τιμολογίου 
ή τελωνειακού παραστατικού) 

. ΔΡΧ-.Δρχ. 


Υπόλοιπο ορίου απαλλαγής Δρχ. . ** 

** Ήτοι δραχμές. 


Αθήνα, 


0 Δικαιούχος 


0 Προμηθευτής 


Υπογραφή - Σφραγίδα 


Υπογραφή - Σφραγίδα 


* Συμπληρώνεται από την αρμόδια Δ.Ο.Υ. 









































Σύνο: 

Αριβ. Δ17α/0θ/8/Φ.2.5 (2) 

Ανασυγκρότηση της Επιτροπής Μητρώου Εργοληπτικών 
Επιχειρήσεων (ΜΕΕΠ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗ Μ. ΕΡΓΩΝ 

Έχοντας υπόψη: 

1. Τις διατάξεις της παραγρ. 8 του άρθρου 4 του ν. 
2229/1994 «Τροποποίηση και συμπλήρωση του Ν. 1418/ 
1984 και άλλες διατάξεις» (ΦΕΚ Α' 138). 

2. Τις διατάξεις του άρθρου 1 του Π.Δ/τος 368/94 
«Τροποποίηση και συμπλήρωση του Π.Δ/τος 472/1985 
και του Π. Δ/τος 609/1985» (ΦΕΚ Α' 201). 

3. Την απόφαση αριθμ. ΥΠ. 123/15.7.1994 του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (ΦΕΚ Β’ 550). 

4. Την απόφασή μας αριθμ. Δ17α/9/8/Φ.2.5/19.1.94 
«Συγκρότηση Επιτροπής Μητρώου Εργοληπτικών Επιχει¬ 
ρήσεων (ΜΕΕΠ)» (ΦΕΚ Β' 31), όπως συμπληρώθηκε με 
την απόφαση αριθμ. Δ17α/3/5/Φ.2.5./17.2.94 (ΦΕΚ Β' 
117). 

5. Τα έγγραφα αρ. 21968/29.12.94 του Τ.Ε.Ε., 3748/ 
1285/20.12.94 των ΠΕΔΜΕΔΕ και ΠΕΔΜΗΕΔΕ, 3485/ 
ΖΧ/σβ/16.12.94 του ΣΑΤΕ, 3474/14.12.94 της ΠΕΣΕΔΕ, 
1840/21.12.94 της Ε.Ε.ΤΕ.Μ. και 55978/13.1.1995 του 
ΥΠΕΣ, αποφασίζουμε: 

1. Ανασυγκροτούμε την Επιτροπή Μητρώου Εργοληπτι¬ 
κών Επιχειρήσεων (ΜΕΕΠ) και ορίζουμε μέλη αυτής τους 
κατωτέρω: 

α) Τον Αιγίδη Ιωσήφ υπάλληλο του κλάδου ΠΕ Πολ. 
Μηχ. Γενικό Δ/ντή της Γενικής Γραμματείας Δημοσίων 
Έργων του ΥΠΕΧΩΔΕ, με αναπληρωτή του τη Δρυμωνί- 
του Αννα, υπάλληλο του κλάδου ΠΕ Αρχιτ. Μηχ/κών με 
βαθμό Α' της ίδιας Γενικής Γραμματείας. 

β) Τον Νισταζάκη Γεώργιο υπάλληλο του κλάδου ΠΕ Πό¬ 
λη. Μηχ. με βαθμό Α' της Γ ενικής Γ ραμματείας Δημοσίων 
Έργων, με αναπληρωτή του τον Μπούμη Αθανάσιο υπάλ¬ 
ληλο του κλάδου ΠΕ Αρχιτ. Μηχ/κό με βαθμό Β’ της ίδιας 
Γ ενικής Γ ραμματείας. 

γ) Τον Τζινιέρη Βασίλειο υπάληλο του κλάδου ΠΕ Ηλ/ 
γων- Μηχ/γων με βαθμό Α' της Γ ενικής Γ ραμματείας Δη¬ 
μοσίων Έργων με αναπληρωτή του τον Μανίκα Ιωάννη 


υπάλληλο του κλάδου ΠΕ Αρχιτ. Μηχ. με βαθμό Β’ της 
ίδιας Γενικής Γραμματείας. 

δ) Τον Νικήτα Θεόδωρο υπάλληλο του κλάδου ΠΕ Δ/ 
κού - Οικ/κού με βαθμό Α' της Γενικής Γ ραμματείας Δη¬ 
μοσίων Έργων με αναπληρωτή του τον Πάγκαλο Αναστά¬ 
σιο υπάλληλο του κλάδου ΠΕ Πολιτ. Μηχ/κών με βαθμό Α' 
της ίδιας Γενικής Γραμματείας. 

ε) Τον Νικόλαο Κομηνάτο Πολ. Μηχ/κό με βαθμό Α' του 
Υπουργείου Εσωτερικών, με αναπληρωτή του την Ιουλία 
Γραμματικού Πολ. Μηχ/κό με βαθμό Α' του ίδιου Υπουρ¬ 
γείου. 

στ) Τον Παναγιώτη Κανατούλα υπάλληλο του κλάδου 
Αγρ/μων - Τοπ/φων με βαθμό Τμ/ρχη Α' του Υπουργείου 
Οικονομικών, με αναπληρωτή του τον Νικόλαο Νούσιο, 
υπάλληλο του κλάδου Αγρ/μων - Τοπ/φων με βαθμό Τμη- 
ματάρχη Α' του ίδιου Υπουργείου. 

ζ) Τον Κων/νο Σαββίδη Πολ. Μηχανικό, εκπρόσωπο του 
ΤΕΕ, με αναπληρωτή του τον Ιωάννη θεοδωρίδη Πολ. Μη¬ 
χανικό. 

η) Τον Αγγέλου Χαράλαμπο εκπρόσωπο των επαγγελ¬ 
ματικών εργοληπτικών ενώσεων με αναπληρωτή του τον 
Καψάλη Αθανάσιο Πολ. Μηχανικό. 

θ) Τον Ρωμοσιό Γεώργιο εκπρόσωπο των επαγγελματι¬ 
κών εργοληπτικών ενώσεων, με αναπληρωτή του τον Με- 
γκλή Αδαμάντιο. 

ι) Τον Λουκά Λουκά με αναπληρωτή του τον Λογοθέτη 
θωμά ως εκπρόσωπο των Τεχνικών του ΜΕΚ. 

2. Ορίζουμε Πρόεδρο της Επιτροπής τον Αιγίδη Ιωσήφ 
με αναπληρωτή του τον Νισταζάκη Γ εώργιο και γραμματέα 
της Επιτροπής την Προδρομίτη-Κονιδάρη Μαρία, υπάλ¬ 
ληλο του κλάδου ΔΕ Δ/κού-Λογ/κού με βαθμό Β' στη Δ/ 
νση Δ15 της ΓΓΔΕ, με αναπληρώτρια την Πλακιά Πολυ¬ 
ξένη, υπάλληλο του κλάδου ΔΕ Δ/κοϋ-Λογ/κού με βαθμό 
Β' στην ίδια Δ/νση. 

3. Η θητεία των μελών της Ετροπής λήγει την 31 Δεκεμ¬ 
βρίου 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουαρίου 1995 

Ο ΛΝΛΠΛΗΡΟΤΗΙ ΥΠΟΥΡΓΟΣ 

ΚΩΝ. ΓΕΙΤΟΝΑΣ 


Μ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




